b'\n_START_ARTICLE_\nSamoa salynas\n_START_PARAGRAPH_\nSamoa salynas\xc2\xa0\xe2\x80\x93 salynas pietin\xc4\x97je Ramiojo vandenyno dalyje, Polinezijoje. Apima 3030\xc2\xa0km\xc2\xb2 plot\xc4\x85. Salos vulkanin\xc4\x97s kilm\xc4\x97s. Sudaro kelios didesn\xc4\x97s salos (Upolu, Savajas ir Tutuila) bei keletas ma\xc5\xbeesni\xc5\xb3 saleli\xc5\xb3, prisi\xc5\xa1liejusi\xc5\xb3 prie didesni\xc5\xb3j\xc5\xb3 (Manonas, Apolima, Aleipatos salos, Manua salos, Rozos atolas). Auk\xc5\xa1\xc4\x8diausia vieta\xc2\xa0\xe2\x80\x93 Silisilio kalnas (1858\xc2\xa0m, Savajo s.). Gausu u\xc5\xbegesusi\xc5\xb3 ugnikalni\xc5\xb3. Salas dengia tropiniai mi\xc5\xa1kai. Klimatas tropinis, kar\xc5\xa1tas. Lietingasis laikotarpis trunka nuo lapkri\xc4\x8dio iki baland\xc5\xbeio. Nereti taif\xc5\xabnai._NEWLINE_Samoa salynas apgyvendintas polinezie\xc4\x8di\xc5\xb3 taut\xc5\xb3 grupei priklausan\xc4\x8di\xc5\xb3 samojie\xc4\x8di\xc5\xb3. I\xc5\xa1 viso Samoa salyne gyvena apie 250,1 t\xc5\xabkst. gyventoj\xc5\xb3. Vakarin\xc4\x97 salyno dalis sudaro nepriklausom\xc4\x85 Samoa valstyb\xc4\x99, o rytin\xc4\x97\xc2\xa0\xe2\x80\x93 JAV vald\xc4\x85 Amerikos Samoa. Svarbiausi miestai yra Apija (38,8 t\xc5\xabkst. gyventoj\xc5\xb3) ir Pago Pago (11,5 t\xc5\xabkst.).'